Държавен вестник, бр. 19, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  19
10. Обществен ред
Чл. 449. Разпоредбите на чуждо право не се
прилагат само ако резултатите от тяхното при-
ложение са явно несъвместими с българския
обществен ред.”
Заключителни разпоредби
§ 2. В Закона за защита на потребителите и
за правилата за търговия (ДВ, бр. 30 от 1999 г.)
се създава чл. 37а:
“Чл. 37а. (1) Договорът с международен еле-
мент, сключен с потребител, се урежда от из-
браното от страните право. Изборът на прило-
жимото право не трябва да води до лишаване на
потребителя от защитата, която му осигуряват
повелителните норми на държавата, в която се
намира неговото обичайно местопребиваване,
когато:
1. сключването на договора в тази държава
е предшествано от конкретна покана към по-
требителя или реклама и потребителят е пред-
приел в същата държава всички необходими за
сключване на договора действия, или
2. другата страна по договора или неин пред-
ставител са получили поръчка от потребителя
в тази държава, или
3. договорът се отнася до продажба на стоки
и продавачът, с цел да убеди потребителя да
направи покупка на стоки, е организирал пъту-
ване на потребителя в друга държава, където е
направил поръчката.
(2) При липса на избор на приложимо право
договорите, сключени при посочените в ал. 1
обстоятелства, се уреждат от правото на дър-
жавата, в която потребителят има обичайно
местопребиваване.
(3) Разпоредбите на ал. 1 и 2 не се прилагат
към договори за превоз и договори за услуги,
когато услугите се предоставят на потребите-
ля изключително в държава, различна от тази,
в която потребителят има своето обичайно
местопребиваване.
(4) За действителността на договорите,
сключвани с потребител при посочените в ал. 1
обстоятелства, е необходимо да бъдат спазени
изискванията за форма, установени в правото
на държавата, в която се намира обичайното
местопребиваване на потребителя.”
§ 3. В Търговския закон (обн., ДВ, бр. 48 от
1991 г.; изм., бр. 25 от 1992 г., бр. 61 и 103 от
1993 г., бр. 63 от 1994 г., бр. 63 от 1995 г., бр. 42,
59, 83, 86 и 104 от 1996 г., бр. 58, 100 и 124 от
1997 г., бр. 52 и 70 от 1998 г., бр. 33, 42, 64, 81,
90, 103 и 114 от 1999 г., бр. 84 от 2000 г., бр. 28,
61 и 96 от 2002 г.) чл. 283 и чл. 605—606е се
отменят. 
Законът е приет от ХХХIХ Народно събра-
ние на 13 февруари 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
10734
УКАЗ № 70 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
особените залози, приет от ХХХIX Народно съб-
рание на 13 февруари 2003 г.
Издаден в София на 24 февруари 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за особе-
ните залози (обн., ДВ, бр. 100 от 1996 г.; изм. и
доп., бр. 86 от 1997 г. и бр. 42 от 1999 г.)
§ 1. В чл. 3, ал. 3 накрая се поставя запетая и
се добавя “както и на права върху патенти за
изобретения и полезни модели, регистрирани
марки, промишлени дизайни, топологии на
интегрални схеми и сертификати за сортове
растения и породи животни”.
§ 2. В чл. 4, ал. 1 се правят следните измене-
ния и допълнения:
1. Създава се нова т. 4:
“4. права върху патенти за изобретения и
полезни модели, регистрирани марки, промиш-
лени дизайни, топологии на интегрални схеми
и сертификати за сортове растения и породи
животни;”.
2. Досегашната т. 4 става т. 5.
§ 3. В чл. 10 се правят следните изменения и
допълнения:
1. Досегашният текст става ал. 1.
2. Създава се ал. 2:
“(2) Заложният кредитор въз основа на из-
влечение от регистъра за вписано обезпечение
има право да получава от държавните органи и
третите лица, които държат, съхраняват или
водят на отчет заложеното имущество, инфор-
мацията относно това имущество, достъпна за
залогодателя.”
§ 4. В чл. 15, ал. 1 се създава изречение второ:
“Същите права има и лице, на което е пре-
доставен залог върху вещ или право за обезпе-
чаване на предоставен от него заем за придоби-
ване на вещта или правото.”
§ 5. В чл. 16 се правят следните изменения:
1. В ал. 2 думите “по чл. 10, т. 1 и 2” се заме-
нят с “по чл. 10, ал. 1, т. 1 и 2”.
2. В ал. 3 думите “по чл. 10, т. 3” се заменят
с “по чл. 10, ал. 1, т. 3”.
§ 6. Създава се чл. 19а:
“Залог върху индустриална собственост
Чл. 19а. Подлежащите на вписване по този
закон обстоятелства относно залога на иму-
щество по чл. 4, ал. 1, т. 4 се вписват в регист-
рите на Патентното ведомство на Република
България.”